"Ühenduses" dr Charles Stanleyga.
Et evangeelium leviks kõikjale.
In Touch esitleb:
"Toetajad"
Tere, Matthew! - Tere kõigile!
Tere, Matthew...
Kuidas Lucyl läheb? - Täitsa hästi.
Ta tuli ka vaatama...
2020. aastal lõi In Touch veebipõhise vestlusgrupi
jätkuks õpikule "Blessed to Be".
Oli neid, kes soovisid loodud sõprussidemeid hoida.
Ühiselt pandi alus vestlusgrupile, millel on praeguseks 700 liiget.
...pere on olnud ära lõigatud. Käisime neil külas.
Kuidas ema elab?
Suurepäraselt! Me ei uskunud, et ta haiglast välja saab.
Arstid ütlesid, et ta elundid ei pea vastu.
Aga ta on ikka meiega.
Seda peab ise nägema. Sõnadest ei piisa.
Aamen. Jumal on hea! - Aitäh, et palvetasite.
Tere kõigile! Kas mäletate, kui selle grupiga alustasime?
Muidugi!
Ma ei unusta seda kunagi. See oli minu sünnipäeval.
25. jaanuaril. Selline asi ei unune.
Minu arvates on selle grupi tugevus see,
et me palvetame.
Ilmselt teavad kõik liikmed, et see püsib tänu palvele.
Teiseks on see koht, kust saada infot.
On üsna tavaline, et keegi küsib: "Kas teate mõnda jutlust?"
Kõik on kohe platsis ja saadavad viiteid videotele,
kus on noor Charles, vana Charles, vahepealne Charles.
Dr Stanley on aidanud mõista, et meil on koht, kuhu saame alati tulla.
Et oleme vaatamata kõigele armastatud
ja et siin palvetatakse meie eest.
Mulle meeldib meie grupi juures see,
et see on avatud kõigile.
Siin ei vaadata kellegi peale viltu.
Arvasin, et olen tugev kristlane, kuni avastasin dr Stanley.
Hakkasin teda kuulama, kui mu onu sai insuldi.
Kui kõik oli hästi, polnud mul Jumalat vaja.
Palvetasin, kui oli raske.
Ajal, kui Liz helistas ja küsis, kuidas mul läheb,
oli mu elu varemetes.
Olin palunud oma 19-aastasel pojal kodust lahkuda,
sest ta oli teinud halbu valikuid.
Ma ei teadnud, mis temast edasi saab, ja see oli raske.
Aitäh, et olete olnud mulle pere eest. - Oled meile kallis.
Latresa, sul on väga ilus süda.
Sa hoolid väga teistest.
Tahad, et palvetaksime teiste eest,
kui sul endalgi on raske.
Kui mu ema on haiglas, palvetan kõigi haigete eest.
Kui mu lapsed on Jumalast kaugel,
palvetan nii nende kui kõigi teiste laste pärast.
Jumal on selle grupi kaudu saanud kasutada inimesi,
kes on kõrbest läbi käinud.
Kui keegi meie seast vajab tuge, ütleb alati mõni teine:
"Ma võin sind aidata."
Meil on siin Liz, Latresa, Ana Liz ja mina.
Me kõik oleme erinevad, sest maailmas ongi palju erinevusi.
Aga meie grupi liikmeid seob üks asi.
Dr Stanley 30 elutarkust, tema õpetus.
Millal uuesti näeme? - Homme.
Helista, ja ma vastan.
Liz, see jääb sinu hooleks. - Aitäh kõigile.
Ilusat õhtut! Kallid olete!
"Kandke üksteise koormaid, nõnda te täidate Kristuse seadust." (Gl 6:2)
Veel julgustavaid lugusid leiad aadressilt intouch.org/stories.
Täna saates: "Otsides tarkust"
Agraarühiskonnast sai tööstusühiskond
ja nüüd oleme infoühiskonnas.
Infot on liiga palju.
Osa sellest on hea, osa mitte, aga palju on seda igal juhul.
Kui tahad kellegi kohta infot,
võid lihtsasti arvutist vaadata, millises majas ta elab.
Tead teiste kohta rohkem, kui neile meeldiks.
Privaatsust pole.
Need on pöörased ajad.
On palju infot.
Ühest asjast on aga puudu.
Kuigi infost puudust ei tule
ja teadmisi on küllaga,
on suur puudus tarkusest.
Meil pole tarkust kõigi nende teadmistega ümber käia.
Vaadake, kuhu oleme jõudnud. Nii rahvana kui indiviididena.
Paljud võivad uhkeldada oma teadmiste ja haridusega,
aga neil pole õigesti elamise tarkust.
Kas pead end targaks inimeseks?
Või oled ühes asjas tark, teises mitte?
Tarkus on väga tähtis.
Lisaks tarkuse tähtsusele tahan täna rääkida ka sellest,
kuidas seda saada.
Piiblis on palju kohti, kus meid innustatakse otsima tarkust.
Palju vähem on kohti, kus meid innustatakse saama infot.
Inimene võib olla kõrgelt haritud,
aga minna eluga rappa.
Väga kuulus, aga minna eluga rappa.
Kõrgel positsioonil, mõjukas, aga minna eluga täiesti rappa.
Kas pead end targaks inimeseks?
Õpetussõnades räägib Jumal meile täpselt, kuidas tarkust leida.
Teeme lahti 2. peatüki.
Vaatame seda.
Loeme siit esimesed seitse salmi.
Õpetussõnade 2. peatükist.
"Mu poeg!
Kui sa mu sõnad vastu võtad ja mu käsud enesele talletad,
lased oma kõrva tarkust tähele panna, pöörad südame arukuse poole,
jah, kui sa mõistuse appi kutsud
ja tood oma hääle kuuldavale arukuse heaks, kui sa seda otsid nagu hõbedat
ja püüad leida nagu peidetud varandust,
siis sa mõistad Issanda kartust ja leiad Jumala tunnetuse.
Sest Issand annab tarkuse, tema suust tuleb tunnetus ja arukus.
Tema talletab õigetele edu,
on kilbiks neile, kes elavad laitmatult..."
Mis on tarkus?
Maailm ütleks, et teadmiste õige kasutamine.
Meie aga tahame teada, mis on Jumala tarkus.
Jumala tarkus on võime näha asju Jumala vaatepunktist
ja tegutseda piibellike põhimõtete järgi.
Jumala tarkus on võime näha asju Jumala vaatepunktist,
Tema silmadega, ning tegutseda piibellike põhimõtete järgi.
See erineb maailma tarkusest.
See juhatab meid järgmise küsimuse juurde.
Kuidas saada targaks? See on protsess.
Protsess, aga ka tulemus.
See on protsess seetõttu, et targaks saamine võtab aega.
See on tulemus seetõttu,
et tarkus tuleb kogemusega.
Näeme enda ja teiste inimeste otsuste tagajärgi.
Kas sind peetakse targaks inimeseks?
Võib-olla mõtled praegu headele otsustele, mida oled teinud.
Kas oled aga teinud kõige tähtsama otsuse?
Kuhu lähed pärast surma? Kes on su jumal?
Millele pühendad oma elu?
Nagu näeme, on küsimusi,
millele vastamiseks on vaja rohkemat kui inimlikku tarkust.
Tahame mõista Jumala teid
ja näha Tema vaatepunktist.
Kuidas sellist tarkust saada?
Toon välja mõned punktid.
Kui neid järgid, siis su tarkus kasvab.
Võtame esimese.
Leiame tarkust, kui seda otsime.
Esimene samm. Sa ei pea tarkust otsima, kui ei taha.
Kas tarkust otsida tähendab aeg-ajalt sellele mõelda?
Vahel Piiblit lugeda?
Või otsida seda innukalt ja öelda:
"Jumal, anna mulle tarkust. Näita, kuidas olla tark inimene."
Kui mõistan tarkuse väärtust, siis ma otsin seda.
Kui ma seda ei mõista, siis ma ei otsi.
Tarkus on meie kaitsekilp.
Tark inimene oskab vältida paljusid lõkse.
Ta on mõistnud tarkuse tähendust.
Ta näeb olukordi Jumala vaatepunktist
ja tegutseb nende põhimõtete järgi, mis Jumal on oma Sõnas andnud.
Ole endaga aus.
Millal viimati mõtlesid tarkust otsida?
Kas tarkus on sinu jaoks midagi umbmäärast või kindlat?
Selgelt välja joonistunud ja kõrgemalt poolt antud?
Jumala tarkus on suurim vara.
Sul võib olla kogu maailma rikkus,
aga tarkuseta võid teha suuri vigu.
Võid kukkuda nii sügavasse auku,
et ütled ära Jeesusest Kristusest, Jumala Pojast.
Tema on andnud meie eest oma elu, maksnud kinni meie patud,
avanud meile tee taevasse.
Ilma Kristuseta surra on kõige rumalam tegu.
Sa arvad, et saad hakkama.
Ei saa. Tead, miks?
Jumala Sõna ütleb, et ilma Kristuseta ei saa.
Seda ütleb Jumala Sõna, mitte inimloogika.
Sa kas usud Tema Sõna või mõnda inimest.
Tarkust tuleb püüelda, sellele mõelda.
Kui tähtis see sinu jaoks on? See otsustab võidu ja kaotuse üle.
Teine punkt.
Leiame tarkust Jumala Sõnast.
"Kas tahad öelda, et Jumala Sõna lugemine teeb targaks?"
Selle lugemine teeb tõesti üht-teist.
Kui Jumala Sõnale keskendud ja seda loed,
siis sa näed seda, sa kuuled seda,
sa tajud seda ning see saab osaks sinust.
Jumala Sõna on Jumala mõtted paberil.
Jumala mõtted, teed, eesmärgid - need on koondatud siia.
Kui hakkan Jumala Sõna üle mõtisklema, siis see teeb midagi.
See teeb midagi mu elus.
Vaatame, mida ütleb Õpetussõnad 4:10.
"Kuula, mu poeg, ja võta vastu mu sõnad,
siis saab sulle palju eluaastaid!
Ma õpetan sulle tarkuseteed, ma juhin sind õigeisse rööpaisse.
Kui sa seal käid, siis on su samm vaba,
ja kui sa jooksed, siis sa ei komista.
Haara kinni õpetusest..." Teiste sõnadega, otsi innukalt.
"Haara kinni õpetusest, ära lase lahti, hoia seda, sest see on su elu!"
Räägin kogu aeg, et iga päeva alguses
tuleks lugeda Sõna ja palvetada, et Jumal selle kaudu juhiks.
Parimaid asju, mida teha enne voodist tõusmist,
on paluda Jumalalt tarkust.
Me kõik vajame tarkust.
Me kõik vajame Jumala nägemust oma tegudest, plaanidest ja elust,
sest meie ei näe ette.
Kui me tegutseme tarkuse pinnalt,
annab Jumal meile eluks selgeid juhiseid.
Ta on öelnud, et Ta tahab meile tarkust anda.
Edasi vaatame seda, kust tarkus tuleb.
Õpetussõnad 5:1 ütleb nii:
"Mu poeg, pane tähele mu tarkust,
pööra oma kõrv minu arusaamise poole..."
Keskenda oma tähelepanu Jumala Sõnale.
Nagu öeldud, on Jumala tarkus see,
et me näeme Jumala vaatepunktist.
Kas elus on üldse midagi, mida ei peaks vaatama Jumala vaatepunktist?
Kõike tuleks vaadata Tema vaatepunktist.
Ja mis veel, selle valguses tuleks ka tegutseda.
Kust näha Jumala vaatepunkti? Jumala Sõnast.
Kolmandana leiame tarkust, kui järgime Piibli põhimõtteid.
Üksnes teadmistest ja mõistmisest ei piisa.
Sul võib olla piibellikke teadmisi,
aga kui sa neid ei rakenda,
kui sa neid ei rakenda Jumala vaatepunktist lähtudes,
siis tarka sinust ei saa.
Tuleb järgida Jumala Sõna põhimõtteid.
Siin öeldakse, et "Tema talletab õigetele edu". Ehk tarkust.
Kui järgid põhimõtteid.
Liigume edasi 8. peatükki.
Vaatame, mis selle peatüki 33. salmis räägitakse.
Siin on: "Kuulge õpetust ja saage targaks..."
"Kuulge õpetust" ehk pange hoolega tähele ja saage targaks.
"...ärge jätke seda tähele panemata! Õnnis on inimene, kes kuulab mind,
kes päevast päeva valvab mu ustel..."
Kui kuulame, mida Jumal meile oma Sõnas räägib,
järgime Tema põhimõtteid, toimime Ta juhatuse järgi...
Iga kord, kui vajame mingis asjas üleloomulikku juhtimist,
leiame selle siit.
Targad mehed ja naised loevad Sõna, kuulavad, mida Jumal räägib,
kuuletuvad Jumala Sõnale ja näevad suuri asju.
Tarkust saame ka siis, kui seda palume.
Õpetussõnades on tarkusest küll palju juttu,
kuid mitte selle palumisest.
Teeme lahti Jaakobuse kirja ja vaatame esimest peatükki.
Otsesemat salmi tarkuse kohta ei leidu.
Jaakobuse 1:5 ütleb:
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt..." Ta ei ole kadekops, vaid annab heldelt.
"...ega tee etteheiteid, ja talle antakse.
Aga ta palugu usus..." See siin on peamine.
Saame tarkust palumise teel.
Enamik teevad nii: "Ma palun Jumalalt tarkust."
Palumine ei tee targaks.
Vaja on paluda, kuuletuda ja vaadata, mis juhtub.
Vaadata, mis saab.
Võiksingi jääda kordama,
et me ei leia tarkust ainult teadmistest,
vaid ka vaadates,
mis juhtub, kui me kuuletume, ja mis juhtub, kui me ei kuuletu.
Usklikena me teame,
et see põhimõte on vältimatu.
Peale selle on see ka Jumala seadus.
Tarkus on Jumala and
ja me peaksime seda otsima, taga ajama, paluma.
Peaksime Jumala Sõna lugema, paluma Tal selle kaudu näidata,
kuidas elada Tema headusest, armastusest ja heldusest.
Tarkust saame ka, kui märkame enda ümber Jumala käekirja.
Läheme Õpetussõnade 6:6 juurde.
Paljud teavad seda.
Õpetussõnad 6:6 ütleb niisiis:
"Mine sipelga juurde, sina laisk, vaatle tema viise ja saa targaks!
Kuigi tal ei ole pealikut, ülevaatajat ega valitsejat,
valmistab ta siiski suvel oma leiva ja kogub lõikusajal oma toiduse.
Kui kaua sa, laisk, magad, millal sa ärkad unest?
Veel pisut und, pisut tukkumist, pisut pikutamist ristis kätega,
siis tuleb vaesus sulle kallale otsekui röövel
ja puudus nagu relvastatud mees."
Ta ütleb, et vaata ringi, ja sa näed, milline on Jumala käekiri.
Meil võib olla palju teadmisi, aga mis on Jumala käekiri?
Siin on sipelga näide.
Vaata ringi.
Laisad inimesed otsivad kedagi, kelle peale süüd veeretada.
Enamasti otsivad nad, keda süüdistada.
Kui asjad ei lähe, nagu peaks, on alati keegi teine süüdi.
Tarkus on näha asju Jumala vaatepunktist.
Jumal on lubanud seda meile anda.
Saame tarkust, kui tarkust tahame.
Aga küsimisest ei piisa.
Tarkus ei tule ka siis, kui loeme Jumala Sõna möödaminnes.
See tuleb, kui Sõna loeme
ja palume Jumalalt oskust näha, mis ühele või teisele teole järgneb.
Jutt käib sellest, milline on Jumala käekiri.
Vaata kasvõi oma sõpru.
Vaata oma töökaaslasi.
Kas märkad Jumala käekirja?
Tead, kuidagimoodi on saatan saanud inimesed uskuma,
et neile Jumala seadused ei kehti.
Põhjus on selles, et neil läheb kõik hästi.
Tervis on korras, kõik on olemas. Pole siis ime, et nad ütlevad:
"Seda usud sina."
On üks asi, mida sa pead teadma.
Pole võimalik rikkuda Jumala põhimõtteid, seadusi, Sõna
ning jääda puutumata selle rasketest tagajärgedest.
Targaks saame ka seeläbi, et võtame kuulda piibellikku nõu.
Täpsustan.
Kui vajad nõu,
ole väga ettevaatlik, kelle juurde sa lähed.
Ära toetu teiste hinnangule.
Selle kohta on paar salmi.
Otsime üles Õpetussõnad 12:15.
Vaatame.
Õpetussõnad 12:15.
Kuula: "Rumala tee on ta enese silmis õige,
aga tark võtab nõu kuulda." Väga tähtis.
Piibellikku nõu.
Need on inimesed, kes tahavad teada, millised on Jumala teed ja teod.
Edasi Õpetussõnad 13:20. "Kes tarkadega läbi käib, saab targaks,
aga kes alpidega seltsib, selle käsi käib halvasti."
Vaatame ka 10. salmi.
"Ülbusest tõuseb riid,
aga kes nõu kuulda võtavad, on targad."
Heidame pilgu ka 15. peatükki.
Õpetussõnad 15:31.
Kuula neid sõnu.
"Kõrv, mis kuulab eluks vajalikku noomimist,
jääb tarkade seltsi.
Kes ei hooli õpetusest, põlgab oma hinge,
aga kes kuulab noomimist, saab targa südame."
Kui keegi sulle nõu annab,
võib ta öelda: "Minu arvates..."
Millest oleneb see, kas võtad tema nõu kuulda?
Kas sellest, et nõu on ju nõu?
Või sellest, et nõuandja on tark inimene, kes teeb häid otsuseid?
On palju inimesi, kes on valmis pikemalt mõtlemata nõu andma.
Sina aga vaata nende elu.
Millele nende nõuanded toetuvad?
Kas sellele, mida nad kuulsid ülikoolis?
Või tarkusele, mille nad on saanud Jumala Sõnast?
Viimase puhul mõistavad nad põhimõtteid,
mis Jumal on andnud meile elu teejuhiks.
Viimasena leiame tarkust, kui lävime tarkadega.
Nagu on öeldud tolles 13. peatükis, mida lugesime.
Kui tõesti tahad targaks saada.
Vaatame, mida Õpetussõnad 13:20 ütleb.
"Kes tarkadega läbi käib, saab targaks,
aga kes alpidega seltsib, selle käsi käib halvasti."
Kas usud?
Vaata.
Kõigil on sõpru.
Mõnede sõprus on väga suur ja nad kaitsevad seda kiivalt.
Piibel ütleb, et kui tahad olla tark,
hoiad tarkade ligi.
Kui aga rumal, hoiad rumalate ligi.
Väga lihtne. See on Jumala Sõnas, mina ainult lugesin ette.
Mõtle sellele.
Tarkus on Jumala vaatepunktist nägemine,
piibellike põhimõtete järgimine.
Nende põhimõtete, mis Jumal on Sõnasse pannud.
See ongi tarkus.
Mõtle, kas tahad olla tark inimene.
Esitasin küll seitse punkti, mis aitavad selleks saada,
kui sul on tõsi taga.
Kuid see kõik algab suhtest Jumalaga Tema Poja Jeesuse kaudu.
Kas tahan öelda, et uskmatu ei saagi olla tark?
Justnimelt. Ja tead, miks?
Sest kui tahad saada taevasse,
ei saa sa Jeesusest üle ega ümber.
Ta ütles, et Tema on tee, tõde ja elu
ning keegi ei tule Isa juurde muidu kui Tema kaudu.
Jumala Poja kaudu, kes läks omast tahtest ristile.
Ta andis oma elu, valas oma vere, et päästa mind ja sind.
Minust oleks rumal Temas kahelda.
Mul pole piisavat põhjust.
Sellele osutatakse 1. Moosese raamatust kuni ristisurmani.
Ja kõik, mis tuleb selle järel, on Jumala lubaduste täitumine.
Uskmatu inimene ei saa olla tark.
Elul ilma Issandata on jäädavad, laastavad, igavesed tagajärjed.
Aega pole, võta Ta vastu praegu.
See, et aega pole, on üks põhjuseid,
miks tuleks olla tark ja oma elu korda seada.
Anna see Jeesusele Kristusele. Ta andestab sulle, puhastab su.
Ole tark.
Veel üks mõte.
Kui tahad leida tarkust, pead tegema otsuse.
Kui tahad näiteks patust vabaneda,
tuleb sul otsustada, et võtad täna Jeesuse Kristuse oma Päästjaks
ja elad nüüdsest Talle.
Kui tahad olla tark, siis otsustad,
et järgid Jumala Sõna õpetust.
Sest see on õige õpetus ja Jumal aitab sind.
Ta annab sulle jõudu, kaitseb ja aitab sind kõiges.
Tahad toimida targalt, järgida Tema juhatust, võtta kuulda Tema nõu.
Ütlen nii armastavalt, kui oskan:
on rumal ja hukutav
pöörata selg Jeesusele Kristusele ja Jumala Sõnale.
Kui sa ei usu, vaata ringi,
ja sa näed, mis toimub inimestega, kes seda on teinud.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko